

## PLANINSKO DRUŠTVO BREŽICE

# vas vabi na izlet

**do**

**VOLAJSKEGA JEZERA**

**v osrčju Karnijskih Alp.**

**Jezero se nahaja na višini 1951 m, pod najvišjim vrhom Monte Coglians na avstrijsko italijanski meji.**

**Izlet bosta vodila vodnika PZS Borut Vukovič in Tone Jesenko.**

**Odhod bo v nedeljo, 19. septembra 2021, ob 6. uri s parkirišča pri Restavraciji Štefanič.**

**Zahtevnost poti:** nezahtevna, primerna za vsakega planinca z nekaj kondicije

**Dolžina poti:** 4 ure hoje, 620 m višinske razlike

**Način prevoza:** s kombiji, cena prevoza jeob polni zasedbi mest **20** €

**Obvezna oprema:** planinski čevlji z dobrim gumijastim podplatom, oblačila, primerna vremenskim razmeram, priporočamo pohodne palice

**Obvezni dokumenti**: planinska izkaznica, osebni dokument, zdravstvena izkaznica

**Prehrana:** malica, voda ali čajiz nahrbtnika

**Prijave :** **do srede, 15. septembra 2021, oz. do zasedbe mest v kombijih**

pri **Lauri Rueh v »Vrtnici«** ali na **040 202 064**

**Potek ture:** Peljali se bomo mimo Rateč in Trbiža, nato pa po avtocesti proti Vidmu/Udinam. Avtocesto bomo zapustili pri odcepu za Tolmezzo. Sledila bo vožnja skozi mesta Villa Santina, Ovaro in Rigolato. Po gorski cesti se bomo vzpenjali skozi naselje Forni Avoltri (888 m) in slikovite vasice Sigilletto, Collinetta in Collina (1250 m) vse do parkirišča tik pod kočo Tolazzi (1350 m).

Pohod bomo začeli po betonski cesti, ki bo kmalu prešla v makadamsko (bivša mulatjera), ki se zložno vzpenja skozi gozd. Ko bomo prišli iz gozda, nekje na polovici poti, bomo imeli lepe razglede po okolici. Od tam naprej bomo hodili po kamniti stezi, ki se strmo vzpenja skozi ruševje in med skalami.

Na desno bomo imeli razgled na ostenje Monte Cogliansa /Hohe Warte (2780 m), na levo pa na Monte Capolago / Seekopf (2554 m). Ko bo pot postala zložnejša, bomo zagledali prelaz Volaia in tik pod vrhom kočo. Po dveh urah bomo prišli do italijanske koče Lambertenghi ̶ Romanin na višini 1970 m.

Nad kočo se nahaja prelaz Passo di Volaia (1977 m) / Wolayer pass, ki je eden najpomembnejših prelazov v Karnijskih Alpah na meji med Italijo in Avstrijo. Zaradi lahkega vzpona ga obišče veliko ljudi, ki jih zanima zgodovina, kajti tu so potekali boji med prvo svetovno vojno. Vidni so ostanki italijanskih vojaških zgradb in rovov. Nad kočo je spomenik padlim italijanskim vojakom.

Povzpeli se bomo na prelaz, od koder bo čudovit razgled na Volajsko jezero / Wolayer See (1951 m) pod mogočnim ostenjem Monte Cogliansa in Monte Capolago ter na avstrijsko kočo na drugi strani jezera in obelisk nad njo.

Po stezi bomo v desetih minutah pri avstrijski koči Wolayerseehütte (1960 m), kjer bomo imeli daljši počitek in malico.

Vrnili se bomo na prelaz in do italijanske koče Lambertenghi ̶ Romanin, potem pa po isti poti sestopili do koče Tolazzi.

**V primeru slabega vremena ali nepredvidenih razmer si vodnika pridržujeva pravico do spremembe cilja, termina ali odpovedi ture.**

**OPOZORILO:**

**Udeleženci izleta morajo izpolnjevati pogoje PTC !**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

Želimo vam varno in srečno hojo, ter lep planinski dan!

 

